S-238/2012

Mál þetta, sem dómtekið var 29. mars 2012, er höfðað með ákæru útgefinni af lögreglustjóranum á Suðurnesjum 5. desember 2011 á hendur H-kk-þgf Ó-kk-þgf S-kk-þgf, kt. […], […], og S-kk-þgf Þ-kk-þgf S-kk-þgf, kt. […], […], fyrir eftirtalin brot:

I.

Gegn ákærða Héðni Óla fyrir þjófnað, með því að hafa, aðfaranótt miðvikudagsins 20. apríl 2011, brotist inn í verslunina Hljómval, Hafnargötu 28, Reykjanesbæ, með því að spenna upp hurð á bakhlið verslunarinnar með kúbeini, farið þar inn í auðgunarskyni og stolið úr versluninni eftirfarandi hlutum: Epson 4870 Photo tölvuskanna, Epson Perfection 3200 tölvuskanna, Stanley verkfærakistu, Dell Dimension E520 tölvu, Panasonic Rx-ES25 útvarpi, Craftsman 19,2 volta borvél ásamt hleðslutæki, Sears voltmæli, geisladiskahulstri með ýmsum geisladiskum, 160 GB hörðum disk að óþekktri tegund, merktum Hljómval, Dell lyklaborði, Dell tölvumús, Prebena naglabyssu, Bosch PSS 180A slípirokk, Task turntölvu, Fender gítartösku, Squier rafbassa, Samsung DVD-skrifara, LG tölvuskjá, Panasonic Sterio Airphones heyrnartólum, Vivanco MP3 Airphones heyrnartólum (5 stk), Sony Minidisk diskar (22 stk), Korg Solotuner gítarstillitæki (2 stk), Quartz Metronome taktmæli (2 stk), Fender gítarstillitæki (2 stk), Fender hljóðsnúru (3 stk), Hama DSR slides, Kyser grip (2 stk), Ambassador umslögum (100 stk í pakk - 4 pk), svartri hljóðsnúru, Proel Die Hard (3 stk), Vivanco Hi-Fi headphones heyrnartólum (4 stk), Vivanco Aircoustic headphones heyrnartólum (4 stk), Kodak C3 rafhlöðum (3 pk), Kodak 9V rafhlöðum (6 pk), Duracell 2032 rafhlöðum (6 pk), Kodak 223 rafhlöðum (3 pk), GP CR2 rafhlöðum (7 pk), Sony MiniDisc Color Collection (9 pk), Sony MiniDisc Premium, GP CR123A rafhlöðum (3 pk), Duracell 9V rafhlöðum (2 pk), GP AA rafhlöðum (6 pk), GP AAA rafhlöðum (3 pk), GP N rafhlöðum (5 pk), Selecta sjálfvirkri kaffivél, Fender Rumble magnara, Compact Flash 128 MB minniskorti (2 stk), Dell tölvuskjá ásamt lyklaborði og tölvumús, Dell tölvuskjá, Melissa samlokugrilli, SD vasaljósi, Sony Integrated Amplifier, Sensor Slave PO-1100 leifturljósi (flass), vasaljósi af óþekktri tegund, Vivanco kortalesara, Compact Flash minniskorti 256 MB (2 stk), Compact Flash minniskorti 512 MB, litlum skrúfjárnum (10 stk), Kodak CA skrifanlegum geisladiskum (25 stk í pakka - 2 pk), GP Deckot rafhlöðuhleðslutæki, Kodak LI-ION rafhlöðuhleðslutæki, skærum, Aidats mottu fyrir tölvumús, Duracell Adira rafhlöðum (5 pk), Vivanco heyrnartólum, GP Photo Lithium rafhlöðum (7 pk), Voltmælum (2 stk), Kodak Max AA rafhlöðum (14 pk), Duracel plus rafhlöðum (8 pk), Kodak M rafhlöðum, Veggmynd í ramma (Jesúmynd), Duracell plus AA rafhlöðum, Lexar Compact Flash minniskorti 1 GB (2 stk), Kodac CA Compact Flash minniskorti 2 GB, ýmissi smámynt (íslensk og erlend - um 1.500,- IKR), Kodak sambyggðri ljósmyndavél, Canon EOS 60D ljósmyndavél ásamt eftirtöldum fylgihlutum: Canon leifturljósi (flass), Canon linsu og SD-minniskorti. Áætlað verðmæti hinna stolnu muna er 1.719.348 kr.

Þetta er talið varða við 244. gr. almennra hegningarlaga nr. 19/1940.

II.

Gegn ákærða H-kk-þgf Ó-kk-þgf fyrir vopnalagabrot, með því að hafa, á sama tíma og greint er frá í ákærulið I, haft í vörslum sínum, í íbúð sinni að Vallargötu 26, Reykjanesbæ, hníf með 18 cm löngu blaði.

Þetta er talið varða við a-lið 2. mgr. 30. gr., sbr. 1. mgr. 36. gr., vopnalaga nr. 16/1998.

III.

Gegn ákærða H-kk-þgf Ó-kk-þgf fyrir eignaspjöll, með því að hafa, á sama tíma og greint er frá í ákærulið I, valdið eignaspjöllum í verslun Hljómvals, í kjölfar þess að ákærði leitaði verðmæta í versluninni, með því að hafa ýtt sjóðsvél og greiðslukortavél fram af afgreiðsluborði verslunarinnar með þeim afleiðingum að hlíf á greiðslukortavélinni brotnaði og með því að hafa tekið skúffu fyrir ljósmyndapappírsrúllu út úr framköllunarvél með þeim afleiðingum að ljósmyndapappírinn sem var á rúllunni eyðilagðist vegna birtu sem komst að pappírnum. Áætlað tjón vegna háttsemi ákærða liggur ekki fyrir.

Þetta er talið varða við 1. mgr. 257. gr. almennra hegningarlaga nr. 19/1940.

IV.

Gegn ákærða S-kk-þgf Þ-kk-þgf fyrir hylmingu, með því að hafa, á sama tíma og greint er frá í ákærulið I., aðstoðað ákærða H-kk-þf Ó-kk-þf við að koma þýfinu úr innbrotinu frá verslun Hljómvals og að dvalarstað ákærða H-kk-ef Ó-kk-ef að Vallargötu 26, Reykjanesbæ, og þannig haldið hinum stolnu munum frá lögmætum eiganda sínum, en ákærða S-kk-þgf Þ-kk-þgf var ljóst að um þýfi var að ræða. Ákærði S-kk-nf Þ-kk-nf bar hluta þýfisins í bifreið sína VO34 og flutti það í tveimur ferðum að Vallargötu 26.

Þetta er talið varða við 1. mgr. 254. gr. almennra hegningarlaga nr. 19/1940.

Þess er krafist að ákærðu verði dæmdir til refsingar og til greiðslu alls sakarkostnaðar. Þá er þess krafist að ákærði H-kk-nf Ó-kk-nf verði dæmdur til að sæta upptöku á kúbeini, sem notað var við að spenna upp hurð á versluninni Hljómvali og fannst á vettvangi innbrotsins, samkvæmt heimild í 1. tölulið 1. mgr. 69. gr. a. almennra hegningarlaga nr. 19/1940, auk eftirtalinna muna sem fundust við leit lögreglu á dvalarstað ákærða H-kk-ef Ó-kk-ef að Vallargötu 26, Reykjanesbæ: 71 stk. af meintum kannabisfræjum, 30 cm löngum veiðihníf, blað þar af 18 cm, Yamaha E203 hljómborði, Einhell borvél, Skill Cutter klippivél, HP Pavilion fartölvu ásamt fartölvutösku, 2 verkfærakistum merktum Skipatækni ehf., svörtu tölvulyklaborði að óþekktri tegund, 2 Sony hátölurum fyrir hljómflutningstæki, hvítri og grárri turntölvu af óþekktri tegund, Vista tölvuskjá, Yamaha geislaspilara, Pioneer magnara fyrir hljómflutningstæki, Pioneer útvarpi, rauðri loftpressu af óþekktri tegund, Kenwood Basic C1 magnara og Yamaha NS Series magnara, samkvæmt heimild í 1. mgr. 69. gr., sbr. 1. mgr. 69. gr. b., almennra hegningarlaga nr. 19/1940, sbr. c-lið 2. gr. laga nr. 149/2009 og 1. mgr. 37. gr. vopnalaga nr. 19/1998.

Hinn 12. janúar 2012 var sakamál nr. S-54/2012, sem var höfðað á hendur ákærða S-kk-þgf Þ-kk-þgf með ákæru útgefinni 11. janúar 2012, sameinað þessu máli, sbr. heimild í 1. mgr. 169. gr. laga nr. 88/2008 um meðferð sakamála. Ákærða er gefið að sök umferðarlagabrot, með því að hafa, miðvikudaginn 30. nóvember 2011, ekið bifreiðinni RT195, eftir Hringbraut, við Heiðarberg, Reykjanesbæ, undir áhrifum ávana- og fíkniefna (tetrahýdrókannabínól í blóði mældist 1,8 ng/ml).

Þetta er talið varða við 1. mgr., sbr. 2. mgr., 45. gr. a., sbr. 1. mgr. 100. gr. umferðarlaga nr. 50/1987.

Þess er krafist að ákærði verði dæmdur til refsingar og til greiðslu alls sakarkostnaðar.

Einnig er þess krafist að ákærði verði dæmdur til sviptingar ökuréttar, skv. 101. gr. og 102. gr. umferðarlaga nr. 50/1987, sbr. 25. gr. laga nr. 44/1993, 4. gr. laga nr. 57/1997 og 18. gr. laga nr. 66/2006.

Hinn 28. febrúar 2012 var sakamál nr. 182/2012, sem var höfðað á hendur ákærða H-kk-þgf Ó-kk-þgf með ákæru útgefinni 27. febrúar 2012, sameinað þessu máli, sbr. heimild í 1. mgr. 169. gr. laga nr. 88/2008 um meðferð sakamála. Ákærða er gefinn að sök þjófnaður, en til vara hylming, með því að hafa einhvern tíma á tímabilinu frá 12. júní 2011 til 16. júní 2011 brotist inn í íbúð F-kvk-ef E-kvk-ef F-kvk-ef A-kvk-ef, kt. 050577-5709, að Vallargötu 26, Reykjanesbæ, 2. hæð, með því að fjarlægja pappaspjald, sem komið hafði verið fyrir í stað brotinnar rúðu, teygja sig inn fyrir hurðina og opna hana innan frá og stela þaðan Philips Senseo kaffivél, Hewlett-Packard 1740 (hér eftir nefnt HP) tölvuskjá, HP Compaq borðtölvu, USB minnislykli að óþekktri tegund ásamt snúru, Canon Pixma prentara, Logitech hátalara fyrir heimabíó, snyrtitösku sem innihélt ýmsar snyrtivörur, bleikum 2GB iPod Shuffel tónlistarspilara, Logitech þráðlausri tölvumús, Nokia 1200 farsíma og Sony Playstation leikjatölvu ásamt stýripinna.

Þetta er talið varða við 244. gr. almennra hegningarlaga nr. 19/1940, en til vara við 1. mgr. 254. gr. almennra hegningarlaga nr. 19/1940.

Þess er krafist að ákærði verði dæmdur til refsingar og til greiðslu alls sakarkostnaðar.

Í þinghaldi 29. febrúar 2012 ákvað dómari með vísan til 2. mgr. 169. gr. laga nr. 88/2008 að skilja málið í sundur og dæma þátt ákærða H-kk-ef Ó-kk-ef sérstaklega. Sætti það ekki andmælum af hálfu sækjanda og verjanda ákærðu. Þáttur ákærða H-kk-ef Ó-kk-ef fékk málanúmerið S-238/2012.

Ákærði H-kk-nf Ó-kk-nf krefst sýknu af ákærulið II í ákæru 5. desember 2011, en vægustu refsingar er lög leyfa hvað varðar aðra háttsemi sem honum er gefin að sök. Ákærði samþykkir upptöku á 71 stk. af meintum kannabisfræjum, HP Pavilion fartölvu, svörtu lyklaborði af óþekktri tegund og Vista tölvuskjá, en mótmælir annars upptöku samkvæmt ákærulið IV í ákæru 5. desember 2011. Þá krefst verjandi ákærða hæfilegrar þóknunar sér til handa.

Í þinghaldi 28. febrúar 2012 játaði ákærði hylmingu samkvæmt ákæru 27. febrúar 2012, en neitaði þjófnaði. Af hálfu ákæranda var fallist á að um hafi verið að ræða hylmingu. Með játningu ákærða og öðrum gögnum málsins er sannað að hann er sekur um þá háttsemi sem honum er þar gefin að sök. Brot ákærða varðar við 1. mgr. 254. gr. almennra hegningarlaga nr. 19/1940.

Þá viðurkenndi ákærði skýlaust háttsemi sem honum er gefin að sök í I. og III. ákærulið ákæru 5. desember 2011. Með játningu ákærða og öðrum gögnum málsins er sannað að hann er sekur um þá háttsemi sem honum er þar gefin að sök. Brot ákærða varða við 244. gr. og 1. mgr. 257. gr. almennra hegningarlaga nr. 19/1940.

Ákærði játar vörslur á hníf með 18 cm löngu blaði, sem tilgreindur er í lið II í ákæru 5. desember 2011. Ákærði heldur því hins vegar fram að háttsemi hans sé ekki refsiverð, en um safngrip sé að ræða. Verjandi ákærða hefur upplýst að um sé að ræða hníf sem faðir ákærða gaf honum og hafi mikið minjagildi fyrir hann. Samkvæmt a-lið 2. mgr. 30. gr. vopnalaga nr. 16/1998 er bannað að hafa í vörslum sínum bitvopn ef blaðið er lengra en 12 sm, enda sé það ekki ætlað til notkunar við heimilishald eða atvinnu. Heimilt er að víkja frá banni þessu með leyfi ríkislögreglustjóra ef vopn hefur söfnunargildi eða sérstakar ástæður mæla með því. Umræddur hnífur er ekki notaður við heimilishald eða atvinnu og ákærði hefur ekki fengið tilskilið leyfi fyrir hnífnum. Hefur hann því gerst brotlegur við a-lið 2. mgr. 30. gr. vopnalaga nr. 16/1998, sbr. 1. mgr. 36. gr. sömu laga.

Ákærði er fæddur í maí 1977. Samkvæmt sakavottorði ákærða nær sakaferill hans aftur til ársins 1993. Síðast var ákærði dæmdur hinn 25. mars 2011 í 12 mánaða fangelsi fyrir hylmingu, þjófnað, akstur sviptur ökurétti, ölvunarakstur og akstur undir áhrifum áfengis, nytjastuld, fíkniefnalagabrot og fjársvik. Þykir refsing ákærða nú hæfilega ákveðin fangelsi í fjóra mánuði.

Að kröfu ákæruvaldsins og með vísan til 1. mgr. 37. gr. vopnalaga nr. 16/1998 skal framangreindur hnífur gerður upptækur. Ákærði skal jafnframt sæta upptöku á þeim munum sem hann hefur samþykkt upptöku á, 71 kannabisfræi, HP Pavilion fartölvu ásamt fartölvutösku, svörtu tölvulyklaborði af óþekktri tegund og Vista tölvuskjá. Auk þess ber honum með vísan til 1. tl. 1. mgr. 69. gr. a almennra hegningarlaga nr. 19/1940 að sæta upptöku á kúbeini sem notað var við innbrotið sem lýst er í ákæru 5. desember 2011. Hvað varðar upptökukröfu á öðrum munum í téðri ákæru er til þess að líta að fram hefur komið í málinu að ákærði er atvinnulaus fíkill, hann á að baki langan sakaferil og hann hefur ekki gert grein fyrir því hvernig hann fékk umrædda muni. Að þessu virtu verður fallist á upptöku umræddra muna, með vísan til 69. gr. b almennra hegningarlaga nr. 19/1940, sbr. lög nr. 149/2009, eins og nánar greinir í dómsorði.

Með vísan til 218. gr. laga nr. 88/2008 um meðferð sakamála ber að dæma ákærða til að greiða sakarkostnað. Um er að ræða þóknun verjanda sem þykir hæfilega ákveðin 175.700 krónur, að virðisaukaskatti meðtöldum.

Dóm þennan kveður upp S-kvk-nf B-kvk-nf héraðsdómari.

D ó m s o r ð:

Ákærði, H-kk-nf Ó-kk-nf S-kk-nf, sæti fangelsi í fjóra mánuði.

Ákærði sæti upptöku á kúbeini, 71 stk. af kannabisfræjum, 30 cm löngum veiðihníf með 18 cm löngu blaði, Yamaha E203 hljómborði, Einhell borvél, Skill Cutter klippivél, HP Pavilion fartölvu ásamt fartölvutösku, 2 verkfærakistum merktum Skipatækni ehf., svörtu tölvulyklaborði að óþekktri tegund, 2 Sony hátölurum fyrir hljómflutningstæki, hvítri og grárri turntölvu af óþekktri tegund, Vista tölvuskjá, Yamaha geislaspilara, Pioneer magnara fyrir hljómflutningstæki, Pioneer útvarpi, rauðri loftpressu af óþekktri tegund, Kenwood Basic C1 magnara og Yamaha NS Series magnara.

Ákærði greiði í sakarkostnað 175.700 króna þóknun skipaðs verjanda síns, S-kk-ef K-kk-ef K-kk-ef héraðsdómslögmanns.

S-kvk-nf B-kvk-nf